Și în acest an, TVR Cultural se alătură Concursul Internațional de Canto „Ionel Perlea și va oferi pentru a doua oară „Premiul TVR CULTURAL”. Înregistrarea serii de Gală va fi difuzată la TVR Cultural vineri, 14 iunie, de la ora 19:00.
Județul Ialomița găzduiește, în fiecare an, Festivalul „Ionel Perlea”, un eveniment muzical de excepție, care promovează personalitatea, opera și activitatea cultural-muzicală a marelui dirijor, profesor universitar și compozitor Ionel Perlea.
Eveniment organizat de Centrul Cultural „Ionel Perlea” din Slobozia și Asociația SUONARTE, Festivalul „Ionel Perlea”, ajuns la cea de-a XXXIII-a ediție, se desfășoară în mai multe etape: sub forma unui concurs internațional de canto, sub forma unui masterclass de canto, a unui concurs internațional de dirijat și, de asemenea, a unui masterclass de dirijat. Finala și Gala Laureaților sunt programate pentru seara zilei de 30 mai, în care orchestra „Ionel Perlea“ îi va acompania pe laureați. Dirijor va fi Cătălin Țoropoc, o premieră atât pentru dirijor, cât și pentru eveniment, deoarece Cătălin Țoropoc este bariton al Operei Naționale București, vine din mediul pe care acești tineri visează să îl trăiască și îi va sprijini din această dublă experiență: cea de artist liric și cea de dirijor.
Și în acest an, TVR Cultural se alătură Concursul Internațional de Canto „Ionel Perlea”, prin producătorul TVR Claudia Robu, care va oferi pentru a doua oară „Premiul TVR CULTURAL”. Înregistrarea serii de Gală va fi difuzată la TVR Cultural vineri, 14 iunie, de la ora 19:00.
Ca în fiecare an, dificila misiune de a evalua prestațiile concurenților revine unui juriu alcătuit din directori de teatre lirice din țară și din Republica Moldova, artiști lirici valoroși și critici muzicali. Președinte al juriului va fi, și de această dată, maestrul Sabin Păutza, dirijor și compozitor fascinat încă din primii ani ai carierei de Ionel Perlea și de aportul acestuia la renumele de care se bucură școala românească de muzică. Din juriul concursului de canto mai fac parte tenorul Mihai Irimia – director artistic al Operei Naționale din Brașov și Teodor Niță – manager al Teatrului Național de Operă și Operetă „Nae Leonard“ din Galați, soprana Doina Dimitriu – profesor la Universitatea Națională de Artă „George Enescu“ din Iași, muzicologul, jurnalistul și profesorul universitar Mihai Cosma de la Universitatea Națională de Muzică din București, soprana Florența Marinescu – profesor universitar la catedra de Arte a Universității „Ovidius“ din Constanța,
O prezență deosebită în spațiul rezervat juriului va fi anul acesta cea a Laurei Nicorescu, de numele căreia se leagă proiectul „Young Singers“ din cadrul Festivalului de la Salzburg.
„Festivalul și Concursul Internațional de Canto „Ionel Perlea” reprezintă un punct cardinal pe harta evenimentelor culturale de marcă ale României. Ajuns la cea de-a XXXIII-a ediție, într-un crescendo care a evoluat odată cu timpul și timpurile, are o perspectivă poate mult mai bogată - și de bun augur - decât s-ar fi așteptat muzicologul Grigore Constantinescu, cel care a inițiat această competiție. Competiție care a fost dedicată exclusiv liedului românesc și universal. Și în această etapă, în care Concursul de Canto „Ionel Perlea” reprezintă o rampă importantă pentru viitorii artiști lirici, se păstrează o secțiune dedicată liedului. Căci, în „ADN-ul” unui adevărat artist liric este bine să existe și repertoriul de lied, deoarece reprezintă o altă lume. Sau mai multe, în miniatură, și necesită un rafinament aparte.
Competiția este foarte importantă pentru acești tineri care prin repertoriul propus arată toate calitățile pe care le dețin în acest moment: vocale, interpretative, prezența scenică, prezență de spirit, modalitatea de comunicare cu dirijorul și orchestra, etc.
Apoi, cea mai importantă competiție este cu ei înșiși. Scena, în general, cea pentru care se pregătesc, este un concurs permanent. Indiferent de experiența pe care o căpăta pe parcursul vieții solistice”, a spus Claudia Robu, producător TVR Cultural.